CELEX: 32008R0628
Language: el
Date: 2008-07-02 00:00:00
Title: Κανονισμός (ΕΚ) αριθ. 628/2008 της Επιτροπής, της 2ας Ιουλίου 2008 , για την τροποποίηση του κανονισμού (ΕΚ) αριθ. 1898/2006 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

3.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/3
            
         
      ΚΑΝΟΝΙΣΜΌΣ (ΕΚ) αριθ. 628/2008 ΤΗΣ ΕΠΙΤΡΟΠΉΣ
   
   της 2ας Ιουλίου 2008
   για την τροποποίηση του κανονισμού (ΕΚ) αριθ. 1898/2006 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 16 στοιχείο ζ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1898/2006 της Επιτροπής (2) καθορίζει στο παράρτημα V τα χαρακτηριστικά των κοινοτικών συμβόλων που επιτρέπεται να αποτυπώνονται στην επισήμανση ή στη συσκευασία των προϊόντων των οποίων η ονομασία έχει καταχωριστεί ως προστατευόμενη γεωγραφική ένδειξη ή προστατευόμενη ονομασία προέλευσης.
            
         
               (2)
            
            
               Τα εν λόγω κοινοτικά σύμβολα έχουν συμβάλει στην αξιοποίηση των προστατευόμενων γεωγραφικών ενδείξεων και των προστατευόμενων ονομασιών προέλευσης και παρέχουν τη δυνατότητα στους καταναλωτές να αναγνωρίζουν ορισμένα προϊόντα των οποίων τα χαρακτηριστικά συνδέονται με τον τόπο προέλευσής τους.
            
         
               (3)
            
            
               Σήμερα, τα σύμβολα που αφορούν τις προστατευόμενες ονομασίες προέλευσης και τις προστατευόμενες γεωγραφικές ενδείξεις παρουσιάζουν ορισμένα κοινά χαρακτηριστικά όσον αφορά το σχήμα τους, το χρώμα τους και το σχέδιό τους. Μόνο το κείμενο που εμφανίζεται στο εσωτερικό αυτών των συμβόλων επιτρέπει να διακρίνονται τα μεν από τα δε.
            
         
               (4)
            
            
               Με βάση την εμπειρία που αποκτήθηκε στο διάστημα που διέρρευσε από την καθιέρωσή τους και προκειμένου να ενθαρρυνθεί η χρησιμοποίηση των συμβόλων αυτών, κρίθηκε σκόπιμο να διευκολυνθούν οι καταναλωτές να κάνουν διάκριση μεταξύ προστατευόμενης ονομασίας προέλευσης και προστατευόμενης γεωγραφικής ένδειξης. Για τον λόγο αυτό θα πρέπει να προβλεφθούν διαφορετικά χρώματα για τα δύο σύμβολα.
            
         
               (5)
            
            
               Προκειμένου δε να μην ζημιωθούν οικονομικά οι παραγωγοί και οι λοιποί παράγοντες της αγοράς από την αλλαγή των χρωμάτων των κοινοτικών συμβόλων, είναι αναγκαίο να προβλεφθεί μεταβατική περίοδος κατά τη διάρκεια της οποίας θα μπορούν να συνεχίσουν να χρησιμοποιούνται τα κοινοτικά σύμβολα που ανταποκρίνονται στις διατάξεις που εφαρμόζονταν πριν από την έναρξη ισχύος του παρόντος κανονισμού.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής προστατευόμενων γεωγραφικών ενδείξεων και ονομασιών προέλευσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 1898/2006 τροποποιείται κατά τα οριζόμενα στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, οι συσκευασίες ή επισημάνσεις που περιλαμβάνουν κοινοτικά σύμβολα που ανταποκρίνονται στα οριζόμενα στο παράρτημα V του κανονισμού (ΕΚ) αριθ. 1898/2006 όπως είχε πριν από την έναρξη ισχύος του παρόντος κανονισμού, μπορούν να συνεχίσουν να χρησιμοποιούνται έως την 1η Μαΐου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουλίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12. Κανονισμός όπως τροποποιήθηκε τελευταία με τον κανονισμό (ΕΚ) αριθ. 510/2008 της Επιτροπής (ΕΕ L 149 της 7.6.2008, σ. 61).
   
      (2)  ΕΕ L 369 της 23.12.2006, σ. 1.
   
      ΠΑΡΑΡΤΗΜΑ
      Στο παράρτημα V του κανονισμού (ΕΚ) αριθ. 1898/2006, τα σημεία 1, 2 και 3 αντικαθίστανται από το ακόλουθο κείμενο:
      
         «1.   ΚΟΙΝΟΤΙΚΑ ΣΥΜΒΟΛΑ, ΕΓΧΡΩΜΑ Ή ΑΣΠΡΟΜΑΥΡΑ
         Για έγχρωμη αναπαραγωγή επιτρέπεται να χρησιμοποιούνται χρώματα Pantone ή τετραχρωμία. Τα χρώματα αναφοράς είναι τα εξής:
         
                     Κοινοτικό σύμβολο για την “Προστατευόμενη Ονομασία Προέλευσης” σε pantone:
                     
                        
                     
                        
                  
                  
                     Κοινοτικό σύμβολο για την “Προστατευόμενη Γεωγραφική Ένδειξη” σε pantone:
                     
                        
                     
                        
                  
               
            
         Κοινοτικά σύμβολα σε τετραχρωμία
         
                     Κοινοτικό σύμβολο για την “Προστατευόμενη Ονομασία Προέλευσης” σε τετραχρωμία:
                     
                        
                     
                        
                  
                  
                     Κοινοτικό σύμβολο για την “Προστατευόμενη Γεωγραφική Ένδειξη” σε τετραχρωμία:
                     
                        
                     
                        
                  
               Κοινοτικά σύμβολα σε ασπρόμαυρο:
         
            
         2.   ΚΟΙΝΟΤΙΚΑ ΣΥΜΒΟΛΑ ΣΕ ΑΡΝΗΤΙΚΟ
         Εάν η συσκευασία ή η ετικέτα έχει σκοτεινόχρωμο φόντο, τα σύμβολα μπορούν να χρησιμοποιηθούν σε αρνητικό ως προς το χρώμα της συσκευασίας ή της ετικέτας.
         
            
         3.   ΑΝΤΙΘΕΣΗ ΠΡΟΣ ΤΟ ΧΡΩΜΑ ΤΟΥ ΦΟΝΤΟΥ
         Εάν ένα σύμβολο χρησιμοποιείται έγχρωμο σε έγχρωμο φόντο, με αποτέλεσμα να καθίσταται δυσδιάκριτο, πρέπει να χρησιμοποιείται ένας εξωτερικός κύκλος γύρω από το σύμβολο, ώστε να επιτυγχάνεται εντονότερη αντίθεση με το φόντο.
         
                     Κοινοτικό σύμβολο για την “Προστατευόμενη Ονομασία Προέλευσης”
                     
                        
                  
                  
                     Κοινοτικό σύμβολο για την “Προστατευόμενη Γεωγραφική Ένδειξη”
                     
                        »